CELEX: 22002D0064
Language: hr
Date: 2002-05-31 00:00:00
Title: Odluka Zajedničkog odbora EGP-a br. 64/2002 od 31. svibnja 2002. o izmjeni Priloga XXI. (Statistika) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               232
            
         22002D0064
   
               L 238/34
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 64/2002
   od 31. svibnja 2002.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu bio je izmijenjen Odlukom Zajedničkog odbora EGP-a br. 45/2002 od 19. travnja 2002. (1).
            
         
               (2)
            
            
               Uredba Vijeća (EZ) br. 1172/98 od 25. svibnja 1998. o statističkim izvještajima u vezi s cestovnim prijevozom roba (2), treba se unijeti u Sporazum.
            
         
               (3)
            
            
               Uredba (EZ) br. 1172/98 opoziva s učinkom od 1. siječnja 1999. Direktivu Vijeća 78/546/EEZ od 12. lipnja 1978. o statističkim izvještajima u vezi s cestovnim prijevozom roba, kao dio regionalne statistike (3), kako je naknadno izmijenjena, koja je uključena u Sporazum i koju je kasnije potrebno opozvati na temelju Sporazuma.
            
         
               (4)
            
            
               Uredba Komisije (EZ) br. 2691/1999 od 17. prosinca 1999. o pravilima za provedbu Uredbe Vijeća (EZ) br. 1172/98 o statističkim izvještajima u vezi s cestovnim prijevozom roba (4), treba se unijeti u Sporazum,
            
         ODLUČIO JE:
   Članak 1.
   Prilog XXI. Sporazumu mijenja se kako slijedi:
   
               1.
            
            
               Iza točke 7.e (Uredba Komisije (EZ) br. 2163/2001) umeće se sljedeće:
               
                           „7.f
                        
                        
                           
                              398 R 1172: Uredba Vijeća (EZ) br. 1172/98 od 25. svibnja 1998. o statističkim izvještajima u vezi s cestovnim prijevozom roba (SL L 163, 6.6.1998., str. 1.), kako je izmijenjeno:
                           
                                       —
                                    
                                    
                                       
                                          399 R 2691: Uredbom Komisije (EZ) br. 2691/1999 od 17. prosinca 1999. (SL L 326, 18.12.1999. str. 39.).
                                    
                                 Odredbe Uredbe se za potrebe ovog Sporazuma prilagođavaju kako slijedi:
                           
                                       (a)
                                    
                                    
                                       članak 5. stavak 3. točka 2. zamjenjuje se sljedećim:
                                       ‚Prvo slanje obuhvaća prvo tromjesečje 2002.’;
                                    
                                 
                                       (b)
                                    
                                    
                                       Island je oslobođen od slanja podataka koji se zahtijevaju ovom Uredbom;
                                    
                                 
                                       (c)
                                    
                                    
                                       Lihtenštajn pruža podatke kako se zahtijeva ovom Uredbom, ali se metode prikupljanja podataka prilagođavaju strukturalnim karakteristikama cestovnoga prijevoza u zemlji u dogovoru s Eurostatom. Posebno, Lihtenštajn može slati podatke koji obuhvaćaju samo vozila koja obavljaju cestovni prijevoz robe na teritoriju Europskoga gospodarskoga prostora država članica;
                                    
                                 
                                       (d)
                                    
                                    
                                       podaci za Lihtenštajn se prvi put dostavljaju za prvo tromjesečje 2003.”
                                    
                                 
                     
         
               2.
            
            
               Tekst točke 5. briše se.
            
         Članak 2.
   Tekstovi uredbi (EZ) br. 1172/98 i br. 2691/1999 na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 3.
   Ova Odluka stupa na snagu 1. lipnja 2002., pod uvjetom da su Zajedničkom odboru EGP-a (5) podnesene sve obavijesti na temelju članka 103. stavka 1. Sporazuma.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 31. svibnja 2002.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 154, 13.6.2002., str. 32.
   
      (2)  SL L 163, 6.6.1998., str. 1.
   
      (3)  SL L 168, 26.6.1978., str. 29.
   
      (4)  SL L 326, 18.12.1999., str. 39.
   
      (5)  Ustavni zahtjevi nisu navedeni.